wickkiey/tamil-wikipedia-markdown huggingface dataset:
# கம்போடியாவின் வரலாறு

**கம்போடியாவின் வரலாறு** (ஆங்கிலம்: *History of Cambodia*) என்பது தென்கிழக்காசியாயத் தலைநிலத்தில் அமைந்துள்ள நாடான கம்போடியாவின், கி.மு. ஐந்தாவது ஆயிரவாண்டுக் காலப்பகுதியில் இருந்து தொடங்கும் வரலாற்றைக் குறிப்பிடுவது ஆகும்.  

இன்று கம்போடியா என அழைக்கப்படும் பகுதியின் அரசியல் கட்டமைப்புக் குறித்த விபரமான பதிவுகள் முதன் முதலாகச் சீன மூலங்களில் காணப்படுகின்றன. இப்பதிவுகள், 1-ஆம் நூற்றாண்டு தொடங்கி 6-ஆம் நூற்றாண்டு வரையிலான காலப் பகுதியில், இந்தோசீனாவின் தெற்குப் பகுதியை உள்ளடக்கியிருந்த பூனான் என்னும் பகுதி தொடர்பானவை.  

கீழ் மேக்கொங் என்னும் இடத்தை மையமாகக் கொண்ட பூனான், மிகப் பழைய பிரதேச இந்துப் பண்பாட்டைக் கொண்டதாக இருந்துள்ளது. இது மேற்கில் இருந்த வணிகப் பங்காளிகளுடனான நீண்டகாலச் சமூக-பொருளாதாரத் தொடர்புகளை எடுத்துக்காட்டுகின்றது.  

## பொது

6-ஆம் நூற்றாண்டு அளவில், சீன மூலங்களில் சென்லா என அழைக்கப்படும் ஒரு நாகரிகம், பூனானுக்குப் பதிலீடாக உருவானது. இது முன்னரிலும் பெரியதும் இந்தோசீனத்தின் ஏற்றத் தாழ்வான அமைப்புக கொண்ட கூடுதலான நிலப் பகுதிகளை உள்ளடக்கியதாகவும் இருந்தது. அத்துடன், ஒன்றுக்கு மேற்பட்ட அதிகார மையங்களைக் கொண்டதாகவும் காணப்பட்டது.  

கெமர் பேரரசு 9-ஆம் நூற்றாண்டின் தொடக்கத்தில் நிறுவப்பட்டது. இரண்டாம் செயவர்மன் இதை நிறுவினார். கெமர் பேரரசின் பலம் வாய்ந்த அரசர்கள் இந்து தேவராச மரபைப் பின்பற்றினர்; செந்நெறிக் காலக் கெமர் நாகரிகத்தின் மீது 11-ஆம் நூற்றாண்டு வரை ஆட்சி செலுத்தினர். மாகாண மூலத்தைக் கொண்ட ஒரு புதிய வம்சம், புத்த மதத்தை அறிமுகப்படுத்தியது. இது அரச மதம் சார்ந்த தொடர்ச்சி இன்மையையும், பொதுவான வீழ்ச்சியையும் ஏற்படுத்தியதாகச் சில அறிஞர்கள் கூறுகின்றனர்.  

### தென்கிழக்காசிய பண்பாட்டு மரபு

கம்போடிய அரசர்களின் காலவரிசை 14-ஆம் நூற்றாண்டில் முற்றுப் பெறுகின்றது. நிர்வாகம், வேளாண்மை, கட்டிடக்கலை, நீரியல், நகரத் திட்டமிடல், கலைகள் போன்ற துறைகளில் ஏற்பட்ட சாதனைகள், இந்த நாகரிகத்தின் ஆக்கத்திறன், முன்னேற்றம் ஆகியவற்றுக்குச் சான்றாக உள்ளன. தென்கிழக்காசியப் பண்பாட்டு மரபில் இது ஒரு அடிப்படை ஆகும்.  

மேற்படி வீழ்ச்சியுடன் கூடிய மாறுநிலைக் காலம் ஏறத்தாழ 100 ஆண்டுகள் நீடித்தது. இதன் பின்னர் கம்போடிய வரலாற்றின் நடுக்காலம் அல்லது கம்போடியாவின் இருண்ட காலம் என அழைக்கப்படும் காலம் 15 ஆம் நூற்றாண்டின் நடுப்பகுதியில் தொடங்கியது. இந்து மதம் சார்ந்த நம்பிக்கைகள் கைவிடப்பட்டு விட்டாலும், பழைய தலைநகரில் இருந்த இந்துமதக் கட்டிட அமைப்புகள் தொடர்ந்தும் முக்கிய ஆன்மீக மையங்களாக இருந்து வந்தன.  

### மேக்கொங் குடியேற்றம்

எனினும் 15-ஆம் நூற்றாண்டின் நடுப் பகுதியில் இருந்து செறிவு கூடிய பகுதிகளில் வாழ்ந்த மக்கள் கிழக்கு நோக்கி இடம் பெயர்ந்து மேக்கொங் ஆறு, தொன்லே சாப் ஆகிய ஆறுகள் இணையும் பகுதிகளில் உள்ள சக்தோமுக், லோங்வெக், ஒவுடோங் ஆகிய பகுதிகளில் குடியேறினர்.  

16 ஆம் நூற்றாண்டின் வளத்துக்கு முக்கிய காரணம் கடல்சார் வணிகம் ஆகும். ஆனால், இதன் விளைவாக, முசுலிம்களான மலாய்கள், சாம்கள் ஆகியோரும்; கிறித்தவ ஐரோப்பிய முயற்சியாளரும், மதம் பரப்புவோரும் அரசாங்க அலுவல்களில் தலையிட்டுக் குழப்பங்களை விளைவித்தனர். செல்வமும், உறுதியான பொருளாதாரமும் ஒருபுறமும்; குழம்பிய பண்பாடு, விட்டுக்கொடுக்கும் ஆட்சியாளர்கள் ஒருபுறமுமாக உள்ள ஒரு நிலையே லோங்வெக் காலம் முழுதும் காணப்பட்டது.  

15-ஆம் நூற்றாண்டை அண்டி கெமரின் முன்னைய அயலவரான, மேற்கில் வாழ்ந்த மொன் மக்களையும், கிழக்கில் வாழ்ந்த சாம் மக்களையும் படிப்படியாகப் பின்தள்ளி அவர்களது இடங்களை முறையே தாய் மக்களும், வியட்நாமிய மக்களும் பிடித்துக்கொண்டனர்.
# அனில் ரத்தோட்

மகாராஷ்டிரா மாநிலத்தின் **அனில் ரத்தோட்** (மராத்தி: अनिल राठोड) மகாராஷ்டிரா மாவட்டத்தில் அஹ்மநான்நகர்  இருந்து சிவ சேனா கட்சியின் அரசியல்வாதியாக உள்ளார். மகாராஷ்டிராவின் அஹமத்நகர் மாவட்டத்தின்  விதான சபா சட்டமன்றத்தில் இருந்து மகாராஷ்டிரா சட்டசபை உறுப்பினராக இருந்தார். 1990 முதல் 2014 வரை மகாராஷ்டிரா சட்டமன்றத்தில் 5 முறை தொடர்ச்சியாக தேர்ந்தெடுக்கப்பட்டார்.  
## Positions Held

- 1990: Elected to Maharashtra Legislative Assembly (1st term)
- 1995: Re-elected to Maharashtra Legislative Assembly (2nd term)
- 1999: Re-elected to Maharashtra Legislative Assembly (3rd term)
- 2004: Re-elected to Maharashtra Legislative Assembly (4th term)
- 2009: Re-elected to Maharashtra Legislative Assembly (5th term)
- 2009 Onwards: Deputy Leader, Shiv Sena
# மதன பாலன்

**மதன பாலன்** (ஆட்சிக் காலம் கி.பி.1144 - 1162 ) என்பவர் இந்தியத் துணைக்கண்டத்தின் வங்கப் பகுதியை ஆண்ட பாலப் பேரரசின் அரசர் ஆவார். இவர்  மூன்றாம் கோபாலனுக்குப் பிறகு ஆட்சிக்கு வந்தார். மேலும், இவர் பாலப் பேரரசின் 18 ஆவது மற்றும் கடைசி மன்னராக கருதப்படுகிறாா். இவர் மொத்தம் 18 ஆண்டுகள் ஆண்டார். இவருக்குப் பின் கோவிந்தபாலன் ஆட்சிக்கு வந்ததாகக் கருதப்படுகிறது. இருந்தாலும், இவரின் மரபு கேள்விக்குறியதாக உள்ளது.
# லெவ் வைகாட்ஸ்கி


**லெவ் செமையோனோவிச் வைகாட்ஸ்கி **(Lev Semyonovich Vygotsky) ; (நவம்பர் 17 – சூன் 11, 1934) சோவியத் நாட்டைச் சார்ந்த உளவியலாளர் ஆவார். இவர் மனித கலாச்சார மற்றும் உயிரிய - சமூக வளர்ச்சி (பொதுவாக கலாச்சார-வரலாற்று உளவியல் என அழைக்கப்படுவது) என்ற முடிக்கப்படாத கோட்பாட்டின் நிறுவனரும் மற்றும் மாமனிதனின் உளவியல் என்ற உணர்வு நிலை தொடர்பான கருத்தியலின் முன்னணி ஆதரவாளரும் வைகாட்ஸ்கி குழுவின் தலைவரும் ஆவார்.  

வைகோட்ஸ்கியின் முக்கியப் பணியானது அபிவிருத்தி உளவியல் பிரிவில் இருந்தது. மேலும், சமூக உளவியல் சூழலில், தனிப்பட்ட மனித உறவுகள் மற்றும் செயல்களால் மனித உளவியல் வளர்ச்சியானது மேம்பட்டது என்பதை உணர்ந்திருந்தார். "உயர் நிலை உளவியல் செயல்பாடுகளை" உருவாக்கும் ஒரு கோட்பாட்டை அவர் முன்வைத்தார். அவரது வாழ்வின் தொடக்க கால எந்திரவியல் மற்றும் குறைப்புவாத கருவிசார் உளவியல் காலத்தில் (1920 கள்) அவர் மனித உளவியல் வளர்ச்சியானது, மனித உழைப்பு மற்றும் தொழில் துறையில் கருவிகளின் பயன்பாட்டிற்குச் சமானமான வெளிப்பாடுகளால் வளர்த்தெடுக்கப்படுவதாக வாதிட்டார். பின்னர், அவரது தொழில் வாழ்வின் "முழுதளாவியக்" கால கட்டத்தில் (1930 களின் முதல் அரைப்பகுதி), செருமானிய அமெரிக்க முழுக்காட்சி உளவியலாளர்களின் முறையான சிந்தனைப் போக்கினால் வெகுவாகத் தாக்கத்திற்குள்ளாகினார்.  இந்தக் காலகட்டத்தில்தான் அவர் கர்ட் லெவினின் "தளக் கோட்பாட்டினால்"—தாக்கத்திற்குள்ளாகி "புதிய அறிவை உருவாக்குவதற்கான இடம்" என்ற கோட்பாட்டை அறிமுகப் படுத்தினார். பின்னர் இந்தக் கோட்பாடு கற்பித்தல் படிநிலை வளர்ச்சி மாதிரியின் வளர்ச்சியில் மிகுந்த பயனளிப்பதாக இருந்தது. மேலும் அவர் இளங்குழந்தைகளின் விளையாட்டினை அவர்களின் வழி நடத்தும் செயல்பாடாக அடையாளம் கண்டார். விளையாட்டானது பள்ளி முன் பருவத்தினரின் மனவெழுச்சி, இயற்றி நிலை, அறிவுசார்ந்த வளர்ச்சியின் முதன்மையான மூலமாக இருப்பதைப் புரிந்து கொண்டார். இருப்பினும், மரியா மாண்ட்டிசோரி அம்மையார் இவரது பிறப்பிற்கு முன்னதாகவே இதே கருத்தை வெளியிட்டுள்ளார். அவரது வாழ்நாளில், வைகாட்ஸ்கியின் கருத்துக்கள் சோவியத் ஒன்றியத்திலேயே சர்ச்சைக்குள்ளாயின. 1920 களின் மத்தியில் வைகாட்ஸ்கி மேற்கில் அறிமுகப்படுத்தப்பட்டார், அங்கு 1980 களின் முற்பகுதி வரை அவர் அறியப்படாதவராக இருந்தார். கல்வியாளர்களிடையே ஜீன் பியாஜேயின் (1896-1980) இன் அபிவிருத்தி உளவியலின் செல்வாக்கு சரியத் தொடங்கி, அதற்கு மாறாக, "புதிய அறிவு உருவாவதற்கான இடம்" என்ற வைகாட்ஸ்கியின் கருத்து மேம்பாட்டு மற்றும் கல்வி உளவியல் புதிய தத்துவங்களின் வளர்ச்சிக்கு முக்கிய மையமாக ஆனது. 2002 ஆம் ஆண்டில் வெளியிடப்பட்ட பொது உளவியல் பார்வை என்ற இதழால் நடத்தப்பட்ட ஆய்வில், 20 ஆம் நூற்றாண்டின் மிகச்சிறந்த 100 உளவியலாளர்களின் பட்டியலில் பாவ்லவ் மற்றும் அலெக்சாண்டர் லூரியா ஆகியோருக்கு அடுத்தபடியாக 83 வது நிலையப் பிடித்த மூன்றாவது மற்றும் இறுதி உருசிய உளவியலாளராக இவர் இருக்கிறார்.  

21 ஆம் நூற்றாண்டின் முற்பகுதியில், வைகாட்ஸ்கியின் பிரபலமான அறிவுசார் கருத்துக்கள் அறிஞர்களால் மறுமதிப்பீட்டிற்குட்படுத்தப்பட்டது. (சில சமயங்களில் "வைகோட்ஸ்கியைச் சுற்றியுள்ள ஆளுமைச் சித்தாந்தம்" எனப்படுகிறது) இந்தப் பணியானது "வைகாட்ஸ்கியின் ஆய்வியலில் திருத்தப்பட்ட புரட்சி" எனக் குறிப்பிடப்படுகிறது..
# சிவாஜிரா மோஜே

**சிவாஜிரா மோஜே **ஒரு இந்திய அரசியல்வாதி.மகாராஷ்டிர சட்டமன்ற உறுப்பினரானஇந்திய தேசிய காங்கிரஸின் உறுப்பினராக  கெலாபுர் -ஆர்னி, யவத்மால் தேர்ந்தெடுக்கப்பட்டார்..  

அவர் தற்போது நவம்பர் 2009 முதல் மகாராஷ்டிரா அமைச்சரவையில் சமூக நீதி அமைச்சராக உள்ளார்.  

மகாராஷ்டிர மாநில சட்டப்பேரவை உறுப்பினராக 1980, 1985 மற்றும் 1999 ஆம் ஆண்டு இந்திய தேசிய காங்கிரஸ் வேட்பாளராகவும் 1995 ல் சுதந்திரமாகவும் தேர்ந்தெடுக்கப்பட்டார்.
# இலால்குடி தொடருந்து நிலையம்


**இலால்குடி இரயில் நிலையம் ** (Lalgudi Railway Station) தமிழ்நாட்டில் திருச்சிராப்பள்ளி மாவட்டத்தில் அமைந்துள்ள ஒரு சிறு இரயில் நிலையம் ஆகும். இதன் குறியீடு (LLI) ஆகும். இந்த இரயில் நிலையமானது இலால்குடி நகரத்திற்கு பொிதும் துணையாக உள்ளது. இந்த இரயில் நிலையத்தில் மூன்று பயணிகள் நடைமேடை உள்ளது. இந்த நடை மேடைக்கு மேற்கூரைகள் இல்லை. மேலும் பல அடிப்படை கட்டமைப்பு வசதியான நீா், கழிவறை போன்றவை குறிப்பிடும்படி இல்லை.
# இரவு உணவு


**இரவு உணவு** அல்லது **விருந்து** (ஆங்கிலம்:Dinner) என்பது பொதுவாக இரவு நேரத்தில் எடுத்துக் கொள்ளப்படும் உணவைக் குறிக்கும். மேற்கு நாடுகளில் வரலாற்றுப்படி டின்னர் என்பது பகலிலோ அல்லது மாலைப்பொழுதிலோ எடுத்துக் கொள்ளும் உணவையும் குறித்துள்ளது. இன்னும் சில மேற்கு நாடுகளில் சிறப்பான பகல் உணவையோ மாலை உணவையோ *டின்னர்* என்றே அழைக்கிறார்கள். மருத்துவர்களின் அலோசனைப்படி இரவு உணவு என்பது எளிதில் செரிக்கக்கூடிய வகையிலும் நல்ல தூக்கம் வரும் வகையிலும் இருக்கவேண்டுமாம். சாக்லெட், காரமான உணவு, காபி, மதுபானம், கொழுப்புள்ள உணவுகள், சோடா, சிவப்பிறைச்சி போன்றவற்றைத் தவிர்க்கப் பரிந்துரை செய்கிறார்கள்.  

## வரலாறு
வரலாற்றில் டின்னர் என்பது ஐரோப்பாவில் பகல் உணவிற்கு இரண்டல்லது மூன்று மணி நேரம் தாமதமான உணவிற்குப் பெயராக பதினெட்டாம் நூற்றாண்டு வாக்கில், முதலாம் பிரஞ்சு பேரரசு காலம்வரை இருந்துள்ளது. 1700களில் மாலை உணவிற்கே டின்னர் என்று பெயரிட்டு வழங்கினர். மத்திய ஆங்கிலேயே பகுதிகள், வட இங்கிலாந்து, மத்திய ஸ்காட்லாந்து போன்ற இடங்களில் பகல் உணவையே டின்னர் என்றழைக்கின்றனர். இரவில் எடுத்துக் கொள்ளும் உணவு சப்பர் என்றழைக்கின்றனர் அமெரிக்க போன்ற நாடுகளில் சப்பர் என்றாலும் டின்னர் என்றாலும் மாலை உணவாகவே குறிக்கப் பயன்படுத்துகிறார்கள்  

பொதுவாக ஒரு நாளின் கடைசி உணவாக இருந்தாலும் கிருஸ்துமஸ் விருந்து, நன்றி தெரிவித்தல் நாள் விருந்து, ஞாயிறு அல்லது விடுமுறைநாள் விருந்து போன்றவை சிறப்பு விருந்துகளாக அழைக்கப்படுகின்றன.  

## உணவு முறை
இரவு விருந்துகளில் மக்கள் பகட்டாக உடையணிந்து விரும்பிய உணவுப் பதார்த்தங்களை உருசிபார்த்தவாறே கூடிப்பேசி மகிழ்வார்கள். இந்த வகை விருந்தில் மூன்று வகைப் பதார்த்தங்களுள்ளன. ஆப்டைசர் எனப்படும் சூப்போ, அல்லது பழரசமோ கொண்ட இன்சுவை நீர் முதலிலும், பிரதான பதார்த்தம் அதன் பின்னரும், இறுதியில் டிசர்ட் எனப்படும் இனிப்புவகையுடன் விருந்து நிறைவுபெறும்.  

### ரோமப் பேரரசு
பண்டைய ரோமப் பேரரசில் இரவு விருந்து என்பது முக்கிய நிகழ்வாக நடந்து, அரசக்குடும்பமும், அரசவை உறுப்பினரும் சந்தித்து உறவாடும் பொழுதாகயிருந்தது. ரோம மக்கள் பெரும்பாலும் லிகுமென் எனப்படும் ஒருவகை மீன் குருமாவை பெரும்பாலும் இரவு உணவில் பரிமாறுவார்கள்.  

### இங்கிலாந்து
இலண்டன் பெருநகரங்களில் நடக்கும் இரவு விருந்திற்கு அச்சிட்ட அழைப்பிதழ்களுடன் முறையான கொண்டாட்டமாக நடக்கிறது. அப்போது பலவகையான பதார்த்தங்களும் பல்வேறு உணவு முறைகளும் பரிமாறப்பட்டு, சிலவேளையில் பாடலும், கவிதைகள் மொழிதலும் நிகழும்.  

### இந்தியாவில்
சைவ, அசைவ வகையான குழம்புகளும், பலவகையான பிரியாணிகளும், கோதுமை அல்லது மைதா ரொட்டிகளும் இரவு உணவாகப் பெரும்பாலும் எடுத்துக் கொள்ளப்படுகிறது. செட்டிநாடு மீன் பொரியல், கலுட்டி கெபாப், தம் ஆலூ லக்நவி, கீமா பிரியாணி, தம் பன்னீர் காலி மிர்ச், சாகி முட்டை குழம்பு, மலபார் இறால் குழம்பு, தால் மக்கனி, மக்காலி கொப்தா போன்றவை மிகவும் விரும்பக்கூடிய இரவு உணவாகக் கூறப்படுகிறது. தமிழகத்தில் இரவு உணவாக இட்லி, தோசை வகைகள், புரோட்டா, சப்பாத்தி போன்றவை பிரதானமாக உட்கொள்ளப்படுகிறது.
# ஆன்டாங் அணை


**ஆன்டாங் அணை** நாக்தோங் ஆற்றின் மீது அமைந்த ஒரு அணைக்கட்டு அணையாகும்.இது தென்கொரியாவில் உள்ள ஜியாங்செங்பக்- டூ மாகாணத்தில் ஆன்டாங்கிற்கு கிழக்கே 4 கி.மீ. (2 மைல்) அமைந்துள்ளது.அணை கட்டப்பட்டதின் நோக்கம் வெள்ள கட்டுப்பாட்டு, நீர் வழங்கல் மற்றும் நீர்மின் உற்பத்தி சக்தியாகும். அணையின் கட்டுமானம் 1971 ஆம் ஆண்டில் தொடங்கியது மற்றும் 1976 ஆம் ஆண்டில் முடிக்கப்பட்டது.83 மீ (272 அடி) உயரமான பாறை நிரப்பு, மத்திய களிமண் அணை 1,248,000,000 m3 (1,011,770 ஏக்கர் அடி) நீரைத் தேக்கி வைக்கிறது. மற்றும் 80 மெகாவாட் மின்சாரம்-சேமிப்பு மின் நிலையத்திற்கு நீர் வழங்குகிறது. ஆற்றல் நிலையத்திற்கான குறைந்த நீர்த்தேக்கம் 20 மீ (66 அடி) உயரமும், 238 மீ (781 அடி) நீளமான தடுப்புச்சுவர் கொண்டுள்ளது.
# மல்லூர் தொடருந்து நிலையம்



**மல்லூர் தொடருந்து நிலையம் **(*Mallur railway station*, நிலையக் குறியீடு:*MALR*) இந்தியாவின், தமிழ்நாட்டில், சேலம் மாவட்டத்தில் உள்ள மல்லூர் நகரில் அமைந்துள்ள ஒரு தொடருந்து நிலையமாகும். இது சேலம் - கரூர் சந்திப்புகளுக்கு இடையில் அமைந்துள்ளது. இது மே மாதம் 2013 ஆம் ஆண்டு முதல் பயன்பாட்டில் இருந்து வருகிறது. இது இந்திய இரயில்வேயின், தென்னக இரயில்வே மண்டலத்தின், சேலம் கோட்டத்தின் கீழ் இயங்கி வருகிறது.
# லத்துவாடி தொடருந்து நிலையம்


**லத்துவாடி தொடருந்து நிலையம்** (*Laddivadi Junction railway station*, நிலையக் குறியீடு:*LDVD*)  
ஆனது இந்தியாவின், தமிழ்நாட்டில், நாமக்கல் மாவட்டத்தில், லத்துவாடி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் கோட்டத்தின் கீழ் செயல்பட்டது. ஒரு நாளில் குறைந்தபட்சம் 25 பயணிகளாவது ஒரு தொடருந்து நிலையத்திலிருந்து பயணிக்க வேண்டும் என்ற விதியை நிறைவு செய்யாததால் இந்த தொடருந்து நிலையம் பிப்ரவரி 19, 2018 முதல் மூடப்பட்டது.
# கேத்தி தொடருந்து நிலையம்


**கேத்தி தொடருந்து நிலையம் ** (*Ketti railway station*, நிலையக் குறியீடு:*KXT*) என்பது தமிழ்நாட்டின், நீலகிரி மாவட்டத்தில் உள்ள கேத்தி கிராமத்தில் இருக்கும் ஒரு தொடருந்து நிலையமாகும். இது ஒரு உலக பாரம்பரிய தளமாகவும், ஊட்டியின் புகழ் பெற்ற தொடருந்து நிலையமாகவும் திகழ்கிறது. இது தென்னக இரயில்வேக்கு உட்பட்ட சேலம் கோட்டத்தின் கீழ் செயல்படுகிறது.  

## தொடருந்துகள்
| 1. | 56136/56137 | மேட்டுபாளையம் | உதகமண்டலம் | பயணிகள் தொடருந்து |  |
| --- | --- | --- | --- | --- | --- |
| 2. | 56140/56141 | உதகமண்டலம் | குன்னூர் | பயணிகள் தொடருந்து |  |
| 3. | 56142/56143 | உதகமண்டலம் | குன்னூர் | பயணிகள் தொடருந்து |  |
| 4. | 56138/56139 | குன்னூர் | உதகமண்டலம் | பயணிகள் தொடருந்து | } |
# கர்ட் லெவின்


**கர்ட் லெவின் **(Kurt Lewin) (செப்டம்பர் 9, 1890 – பிப்ரவரி 12, 1947) ஒரு ஜெர்மானிய-அமெரிக்க உளவியலாளர் ஆவார். இவர் அமெரிக்க ஐக்கிய நாடுகளில் சமூக, நிறுவன மற்றும் பயன்பாட்டு உளவியலின் முன்னோடிகளில் ஒருவராவார். (<span>/<span><span title="'l' in 'lie'">l</span><span title="/ə/: 'a' in 'about'">ə</span><span title="/ˈ/: primary stress follows">ˈ</span><span title="'v' in 'vie'">v</span><span title="/iː/: 'ee' in 'fleece'">iː</span><span title="'n' in 'nigh'">n</span></span>/</span> *lə-VEEN*) அவரது பிறந்த நாட்டில் இருந்து வெளியேற்றப்பட்ட லெவின், தனக்கென ஒரு புதிய வாழ்வை உருவாக்கியிருந்தார். அவர் தன்னையும் தனது பங்களிப்புகளையும் மூன்று பகுப்பாய்வுகளுக்குள் வரையறுத்துக் கொண்டார்: பயன்பாட்டு ஆராய்ச்சி, செயல் ஆராய்ச்சி மற்றும் குழு தொடர்பு ஆகியவை அவர் தேர்ந்தெடுத்த பகுதிகளாகும். இவற்றில் தகவல் தொடர்புத் துறையில் அவரது பிரதானமான கொடைகள் இருந்தன எனலாம்.  

லெவின் பெரும்பாலும் "சமூக உளவியல் பிரிவின் நிறுவனர்" என்று அங்கீகரிக்கப்படுகிறார். இவர் தான் முதன் முதலில் குழு இயக்கவியல் மற்றும் நிறுவன மேம்பாடு குறித்த ஆய்வுகளை மேற்கொண்டவராவார். 2002 ஆம் ஆண்டில் பொது உளவியல் பார்வை இதழால் மேற்கொள்ளப்பட்ட ஆய்வொன்றில் கர்ட் லெவின் மிகவும் அதிகமாகக் குறிப்பிடப்பட்ட 20 ஆம் நூற்றாண்டு உளவியலாளர்களின் வரிசையில் 18 ஆம் இடத்தைப் பெற்றுள்ளார் என்பது குறிப்பிடத்தக்கது.  

## வாழ்க்கை வரலாறு

### தொடக்க கால வாழ்க்கை மற்றும் கல்வி
1890 ஆம் ஆண்டில், ஒரு யூதக் குடும்பத்தில் பிரஷ்யா (தற்போதைய போலந்து) நாட்டில் போஸ்னான் மாகாணத்தில் மோக்லினோ கவுண்டியில், மோக்லினோவில் பிறந்தார். அவர் பிறந்த ஊரானது 5000 மக்கள் தொகையைக் கோண்ட ஒரு சிறிய கிராமம் ஆகும். அந்த மக்கள் தொகையில் ஏறத்தாழ 150 பேர் மட்டுமே யூதர்கள் ஆவர். லெவின் தனது வீட்டிலிருந்து பழமைவாதக் கோட்பாடு மிக்க யூதக் கல்வியடையப் பெற்றார். அவர் ஒரு எளிய நடுத்தரக் குடும்பத்தில் பிறந்த நான்கு குழந்தைகளில் ஒருவராகப் பிறந்தார். அவருடைய தந்தை ஒரு சிறிய மளிகைக்கடையை வைத்திருந்தார். அவரது குடும்பமானது கடை இருந்த அடுக்ககத்தின் மேல் தளத்தில் வசித்து வந்தனர். அவரது தந்தையார் லியோபோல்ட் தனது சகோதரர் மாக்சுடன் இணைந்து ஒரு பண்ணைத் தோட்டத்தை வைத்திருந்தார். இருப்பினும், அந்தத் தோட்டமானது சட்டப்படியாக ஒரு கிறித்தவருக்குச் சொந்தமானதாக இருந்தது. ஏனெனில், அந்தக் கிராமத்தில் யூதர்கள் பண்ணைகளைச் சொந்தமாகக் கொண்டிருக்க முடியாத நிலை இருந்தது.  
லெவினின் குடும்பம் 1905 ஆம் ஆண்டு பெர்லினுக்கு லெவின் மற்றும் அவரது சகோதரர்கள் சிறந்த கல்வியைப் பெறுகின்ற நோக்கத்திற்காக இடம் பெயர்ந்தனர். ஏப்ரல் 1910 இல், அவர் இராயல் பிரெடெரிக்-வில்கெம்ஸ் பல்கலைக்கழகத்தில் இன்னும் மருத்துவ மாணவராக இருந்தார். 1911 ஈஸ்டர் பருவத்தின் போது, அவரது ஆர்வம் மெய்யியலை நோக்கித் திரும்பியது. 1911 ஆம் ஆண்டின் கோடைகாலத்தின் போது, அவரது பெரும்பான்மையான படிப்புகள் உளவியல் சார்ந்ததாக இருந்தது. பெர்லின் பல்கலைக்கழகத்தில் இருந்த போது அவர் கார்ல் ஸ்டம்புடன் இணைந்து 14 பயிற்சி வகுப்புகளில் சேர்ந்திருந்தார்.
# கொரியாவின் வரலாறு


**கொரியாவின் வரலாறு** என்னும் இக்கட்டுரை 1945 க்கு முன்னர் இன்றைய வட கொரியாவும் தென் கொரியாவும் ஒன்றாக இருந்தவரையான வரலாற்றைக் கூறுகின்றது. கொரியத் தீவக்குறையில், கீழ் பழையகற்காலம் ஏறத்தாழ அரை மில்லியன் ஆண்டுகளுக்கு முன்னர் தொடங்கியது. மிக முந்தியதாக அறியப்பட்ட கொரிய மட்பாண்டம் கிமு 8000 ஆண்டுக்குரியது. புதிய கற்காலம் கிமு 6000 ஆண்டுக்குப் பின்னரும் வெங்கலக் காலம் கிமு 800 அளவிலும் தொடங்கியது. இரும்புக் காலத்தின் தொடக்கம் அண்ணளவாக கிமு 400 ஆகும்.  

மூன்று இராச்சியங்கள் தொடர்பான தொன்மம் சார்ந்த கதைகளின் தொகுப்பான *சம்குக் யுசா* காணப்படும் கதைகளின்படி கொஜோசியன் இராச்சியம் வடக்குக் கொரியாவிலும் மஞ்சூரியாவிலும் கிமு 2333 இல் நிறுவப்பட்டது. கிஜா ஜோசியன் கிமு 12 ஆம் நூற்றாண்டில் நிறுவப்பட்டதாகச் சொல்லப்படுகிறது. ஆனால், இதன் இருப்பும், வகிபாகமும் தற்காலத்தில் சர்ச்சைக்கு உரியதாக உள்ளது. கோஜோசியன் தொடர்பான எழுத்துமூல வரலாற்று ஆவணங்களைக் கிமு 7 ஆம் நூற்றாண்டில் இருந்து காணமுடிகின்றது. சின் அரசு தெற்குக் கொரியாவில் கிமு மூன்றாம் நூற்றாண்டில் உருவானது. கிமு 2 ஆம் நூற்றாண்டில், கிஜா ஜோசியனுக்குப் பதிலாக விமான் ஜோசியன் உருவானது. அது அந்த நூற்றாண்டின் இறுதியில், ஹான் சீனாவிடம் வீழ்ச்சியடைந்தது. இதனால் கொஜோசியனும் வீழ்ச்சியடைந்து. தொடர்ந்து இப்பகுதியில் எப்போதும் பூசல் பிணக்குகளில் ஈடுபட்டிருந்த அரசுகள் உருவாகின. இது பிந்திய இரும்புக் காலத்தை உள்ளடக்கிய முன்-மூன்று இராச்சியக் காலம் ஆகும்.  

முதலாம் நூற்றாண்டில் இருந்து, கொகுர்யா, பெக்சே, சில்லா ஆகிய அரசுகள், "கொரியாவின் மூன்று இராச்சியங்க"ளாக (கிமு 57 - கிபி 668) தீவக்குறையையும், மஞ்சூரியாவையும் கட்டுப்பாட்டுக்குள் கொண்டுவந்தன. 576 இல் மூன்று இராச்சியங்களையும் சில்லா இராச்சியம் ஒன்றிணைத்தது. 698 இல் தே ஜோ யோங் (Dae Jo-yeong), பழைய கோகுர்யா இருந்த பகுதியில் பால்கே இராச்சியத்தை நிறுவினார். இது வடக்கு தெற்கு நாடுகள் காலத்துக்கு வழிசமைத்தது. 9 ஆம் நூற்றாண்டில் சில்லா, பிந்திய மூன்று இராச்சியங்களாகப் (892 - 932) பிரிந்தது. இவை பின்னர் வாங் கோனின் கோர்யா வம்சத்தால் ஒன்றிணைக்கப்பட்டது. இதற்கிடையில், லியாவோ வம்சத்தின் படையெடுப்பைத் தொடர்ந்து பால்கே வீழ்ச்சியடைந்தது. முடிக்குரிய இளவரசர் கோர்யாவுக்குத் தப்பி ஓடினார். முடிக்குரிய இளவரசரை வரவேற்ற வாங் கோன் அவரை அரச குடும்பத்துக்குள் உள்வாங்கியதன் மூலம் கோகுர்யாவில் இருந்து உருவான இரண்டு நாடுகளையும் ஒன்றாக்கினார். கோர்யா காலத்தில், சட்டங்கள் தொகுக்கப்பட்டு ஒரு குடிசார் சேவை முறைமையும் அறிமுகப்படுத்தப்பட்டது. பௌத்தச் செல்வாக்குக்கு உட்பட்ட பண்பாடு செழிப்படைந்தது. ஆனாலும் 13 ஆம் நூற்றாண்டில் கோர்யாவின் மீது படையெடுத்த மங்கோலியர்கள் அதைக் கைப்பற்றி 14 ஆம் நூற்றாண்டின் நடுப்பகுதி வரை ஆட்சிசெய்தனர்.  

1388 இல், சதிப் புரட்சி மூலம் கோர்யா வம்சத்தைப் பதவியில் இருந்து இறக்கிய தளபதி யி சியோங் கியே, 1392 இல், யோசியன் வம்சத்தை (1392 - 1910) நிறுவினார். அரசர் செயோங் (1418–1450) பெருமளவு நிர்வாக, சமூக, அறிவியல், பொருளாதாரச் சீர்திருத்தங்களை நடைமுறைக்குக் கொண்டுவந்தார். வம்சத்தி தொடக்க ஆண்டுகளில் இவர் அரச அதிகாரத்தை உறுதிப்படுத்தினார். கொரிய எழுத்து முறையான அங்குல் என்பதை உருவாக்கியவரும் இவரே.
# கிரிமியா குடியரசு


**கிரிமியா குடியரசு** ( *Republic of Crimea*, கிரிமியத் தத்தார்: Къырым Джумхуриети, *Qırım Cumhuriyeti*; உருசியா: Республика Крым, *Respublika Krym*) உருசிய கூட்டரசு அங்கம். இது கருங்கடலின் கிரிமியா மூவலந்தீவில் உள்ளது. இது உக்ரைனின் தென்கிழக்கிலும் தெற்கு உருசியாவின் மேற்கிலும் உள்ளது. இதன் தலைநகரம் சிம்ஃபெரோப்போல். கிரிமியாவின் நாடாளுமன்றம் 2014இல் யூரோமைதான் வெற்றிக்குப் பிறகு விடுதலை அறிவித்து உருசியாவுடன் இணைந்தது.  

## மேற்சான்றுகள்
# குறட்டை பறவை


குறட்டை பறவை காணான்கோழி வகையை சார்ந்தது.செலிபஸ் காணான்கோழி அல்லது ப்ளாடென்ஸ் காணான்கோழி என்றும் அழைக்கப்படும் சிறிய காணான்கோழி வகை ஆகும் (அராமைடோப்ஸ் பிளேடனி).இந்த இனங்கள் இந்தோனேசியாவிற்குள்ளேயே காணப்படுகின்றன. சுலவேசி மற்றும் அருகிலுள்ள புட்டோனின் ஈரமான பகுதிகளில் அடர்ந்த காடுகளில் இது காணப்படுகிறது. இது சாம்பல் நிற அடிபகுதி, வெள்ளை நிற தாடை பகுதி, பழுப்பு நிற இறக்கைகள் மற்றும் பின் கழுத்து பகுதி அடர் நிறமாகவும் இருக்கும். பாலியல் வேறுபாட்டில் பெண் பறவை பிரகாசமான கழுத்து இணைப்பு மற்றும் வித்தியாசமான வண்ண கருவிழி கொண்டுள்ளது. பொதுவாக இப்பறவை இர்ர்ர் என ஒலியை எழுப்பும் இதனால் இந்த பறவைக்கு குறட்டை பறவை என பெயர் வழங்களாயிற்று.
# தனாஜி சீதரம் அஹெய்ர்

**தனாஜி சீதரம் அகெய்ர்** (*Dhanaji Sitaram Ahire*) (பிறப்பு: 04-மே-1953) ) இவர் 13 வது மகாராட்டிரா சட்டப் பேரவையின் உறுப்பினராக சாகிாி சட்டமன்ற தொகுதியிலிருந்து தேர்ந்தெடுக்கப்பட்டார்.  இந்திய தேசிய காங்கிரசு கட்சியை சாா்ந்தவா் ஆவார். இதற்கு முன்னா் 2004 ஆம் ஆண்டு சாகிாி தொகுதியிலிருந்து தேர்ந்தெடுக்கப்பட்டார். 12 வது மக்களவைக்கு  துலே என்ற தாெகுதியிலிருந்து தாோ்ந்தெடுக்கப்பட்டாா்.  
இவர் மகாராட்டிரா மாநில அரசில் அரசில் வருவாய்த் துறையில் துணை ஆட்சியர் ஆக குடாசி தல் சக்ரி டிசுட் துலே எனும் பகுதியில் பணியாற்றினார். இவரது மனைவி அதே கிராமத்தின் சர்பாஞ்ச் எனப்படும் பகுதியில் 2018 ஆம் ஆண்டு பணியாற்றினார். இவருக்கு 1 மகள் மற்றும் 1 மகன் உள்ளனர். அவர்கள் இருவரும் பொறியாளர்கள் ஆவர்.
# குல்சர் அகமது

**குல்சர் அகமது** (*Gulsher Ahmad*, 3 ஆகஸ்ட் 1921 – 20 மே 2002) என்பவர் இந்திய தேசிய காங்கிரஸின் தலைவராக இருந்துள்ளாா். இவர் இங்கிலாந்தில் பாரிஸ்டர்  பட்டம் பெற்றவர். மேலும் இவர் மத்தியப் பிரதேசம் சட்டமன்ற சபாநாயராக தாெ்ந்தெடுக்கப்பட்டாவர். சத்னா தாெகுதியிலிருந்து சட்டமன்ற மற்றும் நாடாளுமன்ற உறுப்பினராக தாெ்ந்தெடுக்கப்பட்டாா். 1993 இல் ஹிமாச்சல்பிரதேச ஆளுநராக இருந்துள்ளாா்.  இவர் மத்தியப் பிரதேச மாநிலத்தை சாா்ந்தவா். இவர் மாநில சட்டசபைக்கு அமர்பாத்தானில் இருந்து போட்டியிட்டார். அவர் சத்னாவில் 2002 இல் இறந்தாா்.  

இவரது மகன் சையது அகமது சட்டமன்ற உறுப்பினராகவும், அமைச்சராகவும்  (நிதி மற்றும் வணிக வரி) இருந்தவா்.  

குல்சார் அகமது அவரது மகனுக்கு தாே்தலில் பிரச்சாரம்  செய்ததாக, தா்ேதல் ஆணையத்தில் குற்றம் சாட்டப்பட்டாா். இதனால் இவர் வகித்து வந்த ஆளுநா் பதவியை இராஜநாமா செய்தாா்.
# சலுக்கி



**சலுக்கி** (Saluki; Persian Greyhound; Tazi) என்பது அரேபிய வேட்டை நாய் ஆகும். இதன் தாயகமாக வட ஆப்பிரிக்கா கருதப்படுகிறது. குறிப்பாக மொராக்கோ, லிபியா, அல்ஜீரியா நாடுகளைச் சொல்லலாம். இது பழம்பெருமை மிக்க நாயாகும். ஏனெனில், அரேபிய நாகரிகத்தின் தொட்டில் (Fertile Crescent) காலத்திலேயே, இதனை வளர்த்து உள்ளதற்குச் சான்றுகள் உள்ளன. அரபு நாடுகளில் இன்றளவும் இதனை வேட்டையாடும் விளையாட்டிற்கு பயன்படுத்துகின்றனர். பல நாடுகளில் நாய்களுக்கான ஓட்டப் பந்தயத்திற்கு பயன்படுத்துகின்றனர். அமெரிக்க ஐக்கிய நாடுகளிலும், ஐரோப்பாவிலும், இது சிறந்த நட்பு விலங்காகப் பேணப்படுகிறது. இருப்பினும் உலகில் சில நாடுகளின் விலங்குக் காட்சிச்சாலைகளில், இவைப் பேணப்படுகின்றன. எடுத்துக்காட்டாக, பகுரைன் நாட்டிலுள்ள அல் அரீன் வனவிலங்கு பூங்காவினைக் கூறலாம்.  

## வளரியல்பு
இந்த நாயினம், எதிரியைப் பார்த்தவுடன் (sighthound) வேட்டையாடும் குணம் கொண்டவை ஆகும். அவ்வாறு வேகமாகத் துரத்திப் பிடிக்கும் போது, விரட்டப்படும் இலக்கைக் கொன்று விடும். பயிற்சி கொடுக்கப் பட்டிருந்தால், பிடித்து விடும். இதன் நெஞ்சுப் பகுதி தனித்துவமாக அகன்று காணப்படும். பாலைவன வெப்பத்திலும், களைப்படையாமல் ஓடும் உடல் திறன் மிக்கதாக உள்ளது. அதற்கு ஏற்ப இதன் கால்களும் நீண்டு காணப்படும்.இவை நான்கைந்து வண்ணங்களில் இயற்கையாகவே உள்ளன. பெர்சியா என்று அழைக்கப்படும், தற்போதுள்ள ஈரானின் பழங்குடி மக்கள்(nomadic tribes) வேட்டையாட, இந்த நாயினத்தைப் பயன்படுத்தினர். அவ்வேட்டையில் மான், முயல், நரி, குள்ள நரி ஆகியவை அடங்கியிருந்தன. இதன் அகன்ற கால்கள் ஓடும் போது, அதன் உடல் எடையை எளிதாகத் தவிர்த்து மிக வேகமாக ஓட உறுதுணையாக விளங்குகின்றன. இதன் உடலும் வலுவாக இருப்பதால், எளிதில் களைப்படையாமல் ஓடும் திறன் பெற்றுள்ளது. வேட்டைத்திறன் மிக்கதாக இருந்தாலும், இது முரட்டுதனமாக நடந்து கொள்வதில்லை. நாமும் அதனிடம் முரட்டுதனாமாக நடந்து கொள்வதை, இந்நாய்கள் விரும்புவத்தில்லை. வீட்டில் வளர்க்கும் போது, இதனுடன் உறவாடி கொண்டு இருப்பதையே இது விரும்புகிறது. வீட்டில் உள்ள ஒருவரிடம் மட்டுமே மிகவும் நெருக்கமாகப் பழகும். சிறு குழந்தைகளிடம் பழகுவதில்லை. ஓரளவு வளர்ந்த குழந்தைகளிடம் மட்டுமே, ஓரளவு பழகும் தன்மையானது. தனிமையை அதிகம் விரும்பாது. வளர்ப்பு விலங்காக இருக்கும் போது, கவனியாமல் பல நாட்கள் இருக்க முடியாது. புதியவர்களிடம் பழகவே பழகாது. அவர்களை சந்தேகமாவே பார்க்கும். தான் சிறுவயதில் இருந்து பழகியவர்களிடம் மட்டுமே வரவேற்கும். எனவே, இதனை சிறந்து பாதுகாவலனாகக் கொள்ளலாம். வாரம் ஓரிரு முறை முழுமையாக பராமரிக்க வேண்டும். குறைந்த செலவில் இதனைப் பேணலாம். ஆனால், இதனை பழக்குவது மிகவும் கடினமான பணியாகும். ஏனெனில், இதனை பழகுவதற்கு அதீத பொறுமையும், காலமும் தேவைப் படுகிறது.  

## ஊடகங்கள்
# ஜவித் அலி (அரசியல்வாதி)

*ஜாவித் அலி  கான் இந்தியாவின் உத்திர பிரதேசத்தின் சாம்பல்  பகுதியின் முன்னாள் எஸ். பி. கட்சியின் அரசியல்வாதி  ஆவா். *  

**குன்வா் ஜாவித் அலி /ஜாவித் அலி கான்** (1935 இல் பிறந்தார்) என்பவர் இந்தியாவின் உத்திரப் பிரதேச மாநிலத்தின் சதாபாத் என்ற பகுதியிலிருந்து வந்த  இந்திய தேசிய காங்கிரஸிசை சார்ந்த அரசியல்வாதி ஆவார்.  

இவர் சதாபாத் நவாப் குடுப்பத்தில் குடும்பத்தில் பிறந்தவா்.  இவரது தந்தைஅஷ்ரப் அலி கான் ஆவார். மேலும் நீண்ட காலம் சதாபாத் சட்டமன்ற தாெகுதியில் அரசியல்வாதியாக இருந்தார். இவர்  சுதந்திரத்திற்கு முன்பு1939 இருந்து, 1969 வரை இருந்தார்..  

ஜாவித் அலி  இந்திய தேசிய காங்கிரஸ் கட்சி வேட்பாளர் சதாபாத் தாெகுதியில் நிறுத்தப்பட்டு உத்திர பிரதேச சட்டசபைக்கு 1980 இல் தாெ்ந்தெடுக்கப்பட்டாா். மேலும் அமைச்சராகவும்  பணியாற்றினார். 1999 இல், நடந்த தேர்தலில் காங்கிரஸ் வேட்பாளராக இருந்து ஜல்சாா் நிறுத்தப்பட்டாா். ஆனால் வெற்றி பெறவில்லை.
# கிரீன்லாந்து கடல்

**கிரீன்லாந்து கடல்** (The Greenland Sea) கிரீன்லாந்தை மேற்கிலும், சுவல்பார்டு தீவுக்கூட்டத்தை கிழக்கிலும் பிராம் நீரிணை மற்றும் ஆர்க்டிக் பெருங்கடலை வடக்கிலும் நார்வேஜியன் கடல் மற்றும் ஐசுலாந்தைத் தெற்கிலும் கொண்ட ஒரு நீர்ப்பரப்பாகும். பொதுவாக கிரீன்லாந்து கடலானது ஆர்க்டிக் பெருங்கடலின் பகுதியாக வரையறுக்கப்படுகிறது. சில நேரங்களில் அத்திலாந்திக்குக்குப் பெருங்கடலின் பகுதி எனவும் கூறப்படுகிறது. இருப்பினும், ஆர்க்டிக் பெருங்கடல் பற்றிய வரையறைகள் துல்லியமற்றவையாகவோ அல்லது மனம் போன போக்கிலோ உள்ளன. பொதுவாக, ஆர்க்டிக் பெருங்கடலானது, கிரீன்லாந்துக் கடலைத் தவிர்த்ததாகும்.  கடலியல் படிப்புகளில் கிரீன்லாந்து கடலானது நோர்வேஜியன் கடலுடன் சேர்ந்த நோர்டிக் கடலின் ஒரு பகுதியாக கருதப்படுகிறது. ஆர்க்டிக் மற்றும் அட்லாண்டிக் கடல்களுக்கு இடையிலான முக்கிய இணைப்பு நோர்டிக் கடல்களாக உள்ளன. உவர்நீர் சுழற்சியானது சாத்தியமான நேரத்தில் தடுக்கப்படுவது பெரும் முக்கியத்துவம் வாய்ந்ததாக இருக்கலாம். அட்லாண்டிக் பெருங்கடலில் ஆர்க்டிக் பெருங்கடல் மற்றும் நோர்டிக் கடல்கள் பெரும்பாலும் தொகுப்பாக "ஆர்க்டிக் மத்தியதரைக்கடல்" என அழைக்கப்படுகின்றன.  
இந்தக் கடலானது, வழக்கமான வடதிசைக் காற்றுகளுடனும், எப்பொழுதாவது 0°C(32 °F) அளவிற்கு மேலாக உயரும் வெப்பநிலை என்றமையும் ஆர்க்டிக் காலநலையக் கொண்டுள்ளது. இந்தக கடல் முன்னதாக  பகுதியைக் கொண்டிருந்தது. இந்தப் பகுதியானது 72–74°N தீர்க்க ரேகைக்கு அருகாமையில் காணப்படும் கிழக்கு கிரீன்லாந்து பனி விளிம்பு வரையிலும் விரவிக்கிடந்தது, இந்தப் பகுதியே ஆர்க்டிக்கில் பனிப்பாறைகளை உருவாக்கக்கூடிய முதன்மைப் பகுதியாகும். மேற்கு பனிப்பாறைகள் கிரீன்லாந்து கடலில், ஐசுலாந்திற்கு வடக்காகவும், கிரீன்லாந்து மற்றும் ஜான் மேயன் தீவு ஆகியவற்றிற்கு இடையிலும் குளிர்காலத்தில் உருவாகிறது. இந்தப் பகுதியே யாழ் போன்ற தோற்றமுடைய கடல் நாய் மற்றும் முக்காடிட்ட வகை கடல் நாய் ஆகியவற்றின் இனப்பெருக்கத்திற்கான முதன்மைப் பகுதியாகும். இந்தப் பகுதியே கடல் நாய் வேட்டைக்கு 200 ஆண்டுகளுக்கும் மேலாக பயன்படுத்தப்பட்டு வரும் பகுதியுமாகும்.  

## பரப்பெல்லை

சர்வதேச நீர்ப்பரப்பு நிறுவனமானது கிரீன்லாந்தின் கடல் எல்லைகளைப் பின் வருமாறு வரையறை செய்கிறது.  

<blockquote>  

*வடக்கில்* இசுபிட்ஸ்பெர்ஜெனின் இறுதி வடமுனை மற்றும் சுவல்பர்டு இவற்றைச் சேர்க்கும் கோடு முதல் கிரீன்லாந்தின் இறுதி வடமுனை வரை.  

*கிழக்கில்.*  மேற்கு இசுபிட்ஸ்பெர்ஜெனின் மேற்கு கடற்கரை.  

*தென் கிழக்கில்.* மேற்கு இசுபிட்ஸ்பெர்ஜெனின் தென்முனை மற்றும் ஜான் மேயன் தீவின் வடமுனை ஆகியவற்றைச் சேர்க்கும் கோடு மற்றும் இத்தீவின் மேற்கு கடற்கரையின் தென்முனை வரை கீழாக, அங்கிருந்து கெர்ரிட்டின் அதிகிழக்கு எல்லை வரையிலான ஒரு கோடு (67°05′N, 13°30′W) [ ] ஐசுலாந்து.  

*தென்மேற்கில்* ஸ்ட்ராவ்ம்னெஸ் (ஐசுலாந்தின் வடமேற்கு எல்லை) இலிருந்து கிரீன்லாந்தில் நான்சேன் முனைக்கு வரையப்படும் கோடு  

*மேற்கில்.*  கிரீன்லாந்தின் நான்சேன் முனை மற்றும வடமேற்கு முனை இவற்றிற்கு இடையே உள்ள கிழக்கு மற்றும் வடகிழக்கு கடற்கரை  

</blockquote>  

## வரலாறு

இந்தக் கடலானது பல்லாயிரம் ஆண்டுகளாக அறியப்பட்டிருந்தாலும் millennia, முதல் அறிவியல்பூர்வமான ஆய்வுகள் 1876 முதல் 1878 வரையிலான காலத்தில் தான் நார்வேஜிய் வடக்கு அத்திலாந்திக்கு ஆய்வுப்பயணத்தின் போது மேற்கொள்ளப்பட்டதாகும். அப்போதிருந்து, பல நாடுகள், பெரும்பாலும் நார்வே, ஐசுலாந்து மற்றும் ரஷ்யா ஆகியவை இந்தப் பகுதிக்கு ஆய்வுப் பயணங்கள் நடத்தியுள்ளன. கிரீன்லாந்தின் சிக்கலான நீர் சுழற்சி அமைப்பைப் பற்றி 1909 ஆம் ஆண்டில் ஃப்ரிட்ஜாஃப் நான்சேன் என்பவரால் குறிப்பிடப்பட்டுள்ளது.
# துளசிமாறன்

**துளசிமாறன்** யேர்மனியைப் பிறப்பிடமாகவும், வதிவிடமாகவும் கொண்ட ஈழத்துக் குத்துச் சண்டை வீரர்.  

## குடும்பம்
இவரது பெற்றோர்களான நளினி, தருமலிங்கம் தம்பதிகள் ஈழத்தில், பருத்தித்துறை, புலோலி மேற்கைப் பிறப்பிடமாகக் கொண்டவர்கள். இவருக்கு குறிஞ்சிமாறன் என்றொரு சகோதரனும், பவித்திரா என்றொரு சகோதரியும் உள்ளார்கள். குறிஞ்சிமாறனும் குத்துச்சண்டையில் ஆர்வம் கொண்டவர்.  

## குத்துச்சண்டைப் போட்டி
இவர் 125-இற்கும் மேலான குத்துச்சண்டைப் போட்டிகளில் பங்குபற்றியுள்ளர். ஆறு முறைகள் நிடர்சாக்சன் (Nidersachsen) மாநிலத்தில் வாகையாளராகவும், யேர்மனிய நாட்டில் Bundesliga குத்துச்சண்டைப் போட்டியில் யேர்மனியின் வாகையாளராகவும் வந்துள்ளார். 2016-இல் கோடை ஒலிம்பிக் போட்டியில் கட்டார் நாட்டிற்காக விளையாடியுள்ளார். இவர் தொடர்ந்து நான்கு தடவைகள் குத்துச்சண்டையில் வென்றிருக்கிறார் என்பது குறிப்பிடத்துக்கது. இவர் போட்டிகளின் போது தளராது விளையாடுவதால் இவருக்கு Tiger என்ற பட்டப்பெயரும் இருக்கிறது. இவர் 26.05.2018 அன்று யேர்மனியில் நடைபெற்ற குத்துச்சண்டையில் போட்டியாளரான KARIMLI யை ஆறு சுற்றுகள் மோதி வெற்றி பெற்றுள்ளார்.
# 1988 அட்லாண்டிக் சூறாவளி பருவம்

1988 ஆம் ஆண்டின் அட்லாண்டிக் சூறாவளி பருவம் ஒரு மிதமான செயல்திறன் பருவமாக இருந்தது. அது பல சேதங்களை ஏற்படுத்தியதாகவும் கொடியதாகவும் இருந்து என நிரூபிக்கப்பட்டது. மேலும் 15 தாழ்வழுத்த மண்டல சூறாவளிகளாக உருவாகி நேரடியாக நிலபரப்பை தாக்கியது.இந்த பருவம் அதிகாரப்பூர்வமாக ஜூன் மாதம் 1 ஆம் நாள் 1988 ஆம் ஆண்டில் தொடங்கி நவம்பர் மாதம் 30 ஆம் நாள் 1988 ஆம் ஆண்டு வரை நீடித்தது. மே 30 ஆம் நாள் அன்று கரீபியன் கடலில் வெப்பமண்டல தாழ்வழுத்தம் ஏற்பட்டதால் இது உருவானது.ஜூன் முதல் நவம்பர் வரை தேதிகளில் வெப்ப மண்டல தாழ்வழுத்ததால் சூறாவளிகள் அட்லாண்டிக் நிலப்பகுதியில் ஒவ்வொரு வருடமும் வழக்கமாக உருவாகும்.  

## மேற்கோள்
# கோபாலபுரம் (சென்னை)

தமிழ்நாட்டில்  சென்னையில் அமைந்துள்ள **கோபாலபுரம்**, இந்தியாவின் பிரதான குடியிருப்பு மற்றும் வர்த்தக இடமாகும்.  

கோபாலபுரத்தின் புவியியல் ஒருங்கிணைப்பு 13 ° 2 '50 "வடக்கு மற்றும் 80 ° 15' 28" கிழக்கே உள்ளது. நுங்கம்பாக்கம், ராயப்பேட்டை, மைலாப்பூர், தேனாம்பேட்டை ஆகியவை அருகிலுள்ள இடங்களாகும். நுங்கம்பாக்கத்திற்கு கிழக்கே ஒரு கிலோமீட்டர் தொலைவில் அமைந்துள்ளது. சென்னை சர்வதேச விமான நிலையம் கோபாலபுரத்தில் இருந்து 17 கி.மீ. தொலைவில் உள்ளது. சென்னை சென்ட்ரல் ரயில் நிலையம் 3 கி.மீ. வடமேற்கில் உள்ளது. இது டாக்டர் ராதாகிருஷ்ணன் சாலைக்கும் அண்ணா சாலைக்கும் இடையே அமைந்துள்ளது  

அவ்வை சண்முகம் சாலை கோபாலபுரம் வழியாக செல்கிறது. அந்தப் பாதையின் வடக்கு  பகுதி வடக்கு கோபாலபுரம் என்றும் தெற்கு பகுதி தென் கோபாலபுரம் என்றும் அழைக்கப்படுகிறது. கோபாலபுரம் சென்னை மத்திய மக்களவை தொகுதியில் உள்ளது.  

## கல்வி நிறுவனங்கள்
கோபாலபுரத்தில் உள்ள பல பள்ளிகள் சென்னையில் சிறந்த பள்ளிகளாக கருதப்படுகிறதன. கோபாலபுரத்தில் உள்ள கல்வி நிறுவனங்கள் பின்வருமாறு:  

1. டி.ஏ.வி பெண்கள் Senior Secondary School
1. டி.ஏ.வி  ஆண்கள் Senior Secondary School
1. தேசிய பொது பள்ளி
1. ஸ்ரீ சாரதா மேல்நிலை பள்ளி (சிபிஎஸ்இ-க்கு இணைக்கப்பட்டுள்ளது)
1. சர்ச் பார்க் கான்வென்ட் கோபாலபுரம்
1. கோபாலபுரம் ஆண்கள் மேல்நிலைப்பள்ளி
1. கணபதி பெண்கள் மேல்நிலை பள்ளி

## முக்கிய இடங்கள்

1. ஸ்ரீ தட்சிணகோபாலமூர்த்திசுவாமி கோயில்
1. தமிழ்நாடு முன்னாள் முதல்வர் கருணாநிதியின் இல்லம்
1. யு.எஸ். துணைத் தூதரகம்
1. செம்மொழி பூங்கா ("பாரம்பரிய மொழி பார்க்" என மொழிபெயர்க்கப்பட்டுள்ளது) என்பது சென்னையில் தமிழக அரசின் தோட்டக்கலை துறையால் அமைக்கப்பட்ட ஒரு தாவரவியல் பூங்கா ஆகும். நவம்பர் 24, 2010 அன்று, அப்போதைய முதல்வர் டாக்டர் எம்.கருணாநிதி அவர்களால் திறந்து வைக்கப்பட்டது, மற்றும் இது நகரின் முதல் தாவரவியல் தோட்டம்.
1. காதி கிராமோதியோக் பவன்

## புகழ் பெற்ற கல்லூரிகள்
ஸ்டெல்லா மேரிஸ் கல்லூரி  

## மருத்துவமனைகள்

டாக்டர் அகர்வால் கண் மருத்துவமனை  
டாக்டர் மோஹனின் நீரிழிவு மையம்  
டாக்டர் முத்து சேதுபதி மருத்துவமனை  

## நூலகங்கள்
ஈஸ்வரி வாடகை நூலகம், சென்னை நகரத்தில் பழமையானது.  

## உணவு விடுதிகள்

1. கேஃப் காபி டே
1. சரவண பவன்
1. பேஸ்கின்-ராபின்ஸ்

## திரைஅரங்குகள்
SPI சினிமாஸ், பிரபலமாக 'சத்யம் சினிமாஸ்' என அறியப்படுகிறது.
# விக்கிப்பீடியா:வேங்கைத் திட்டம் கட்டுரைப் போட்டி/துப்புரவு

வேங்கைத் திட்டம் கட்டுரைப் போட்டிக்காக உருவாக்கப்பட்டு துப்புரவு செய்ய வேண்டிய கட்டுரைகளின் பட்டியல். போட்டி முடிய இரு நாட்களே உள்ளதால் இது தனிப்பட்டியலாக கீழே தரப்படுகிறது. போட்டிக் காலம் முடிவதற்குள் துப்புரவு நிறைவடைந்தால் மீண்டும் Fountain கருவியில் சேர்க்கலாம்.  

- அனு இம்மானுவேல்
- டயான் குர்ரெரோ
- 4சான்
- உடலை துளையிடுதல்
- இன்னும் நான் எழுந்தேன்
- அமனிடா ஃபோலாய்ட்ஸ்
- மூலிகை நூல்
- ரபிப்ரசோல்
- விலங்கு மாளிகை
- ஸ்பாஞ்ஜ்பாப் ஸ்கொய்ர்பேண்ட்ஸ்
- ஏவான் ஆறு
- ஆர்எம்எஸ் டைட்டானிக் கப்பலின் சேதம்
- செர்
- ஆரேண்டிலாவின் இளவரசி அண்ணா
- சேர்வாள் பூனை
- ஏரியல்
- பாட்டன்பேர்க்கின் இளவரசி அலிஸ்
- டமிஷன்
# 1987 அட்லாண்டிக் சூறாவளி பருவம்



இந்த கடற்சீற்ற பருவம் அதிகாரப்பூர்வமாக ஜூன் மாதம் 1 ஆம் நாள் 1987 ஆம் ஆண்டு அன்று தொடங்கி நவம்பர் மாதம் 30 ஆம் நாள் 1987 ஆண்டு வரை நீடித்தது. மே மாதம் 24 ஆம் நாள் 1987 ஆம் ஆண்டு அன்று மத்திய பஹாமா நாடுகளுக்கு கிழக்கே 400 மைல் (640 கி.மீ.) வெப்ப மண்டல தாழ்வழுத்த மையம் ஏற்பட்டது. இந்த பருவத்தில் ஒரு குறைந்த சராசரி சூறாவளி பருவமாக இது இருந்தது.  
ஜூன் முதல் நவம்பர் வரை தேதிகளில் வெப்ப மண்டல தாழ்வழுத்ததால் சூறாவளிகள் அட்லாண்டிக் நிலப்பகுதியில் ஒவ்வொரு வருடமும் வழக்கமாக உருவாகும். வெப்பமண்டல புயல் நிலையை அடைவதற்கான முதல் சூறாவளி என்பது இது ஒரு பெயரிடப்படாத வெப்பமண்டல புயலாகும். இது ஆகஸ்ட் மாதம் 9 ஆம் நாள் 1987 ஆம் ஆண்டு அன்று கிட்டத்தட்ட ஒரு மாதத்திற்குப் பின்னர் வழக்கத்திற்கு மாறாக உருவாகியது.  

## மேற்கோள்
# முகந்த் லால் அகர்வால்


**முகந்த் லால் அகர்வால்**(பிறப்பு 16 ஜனவாி 1902 - இறப்பு தொியவில்லை) என்பவர் 1952இல் நடந்த முதலாவது மக்களவை தோ்தலில் இந்திய தேசிய காங்கிரஸ் கட்சி சாா்பில் பிாிபிட் தாெகுதி]]யிலிருந்து நாடாளுமன்ற உறுப்பினராக]] தாெ்ந்தெடுக்கப்பட்டவர் ஆவார். இவருைடைய தந்தை கன்னாய் லால் பிலிபிட் அந்த நகரில் சமூக செயற்பாட்டாளாராக செயல்பட்டவர் ஆவார்.  

முகந்த் லால் அகா்வால் பள்ளி படிப்பையும், இடைநிலை கல்வியையும் பிாிபிட் நகாிலுள்ள அரசு பள்ளியில் பயின்றாா். தற்போது இந்த பள்ளி டிரம்பன்ட் ஆண்கள் இடைநிலை பள்ளியாய் அறியப்படுகிறது. இவர் பி.எஸ்.சி பரேலி கல்லூரிலும், எல்.எல் பி படிப்பை ஆக்ரா கல்லூரிலும் பயின்றாா். இவர் ராம் ராக்கி தேவி என்ற பெண்ணை 1917 இல் மணந்தாா். இவர்களுக்கு இரு மகன்கள் உண்டு.  

அகர்வால் பிலிபிட் வழக்கறிஞராகவும், மாவட்ட ஊரக வளா்ச்சி கூட்டைமப்பின் தலைவராகவும் இரிந்தார். மேலும் ராமா இடைநிலை கல்லூரி நிர்வாகக் குழுவின் தலைவராகவும் 1938-40 களில் இருந்தார்.  

இவர் இந்திய தேசிய காங்கிரஸ் (INC) இயக்கத்தில் இருந்தார். அதன் போராட்டங்களில் கலந்து காெண்டு 1941 மற்றும் 1942-43 களில் பல முறை சிறை சென்றார். மேலும் இவர் இந்தியாவின் பிரித்தானிய ஆட்சி காலகட்டத்தில் .உத்தரப் பிரதேச சட்டசபைக்கு 1941-46 தேர்ந்தெடுக்கப்பட்டார்.  

இவர் 1952 இல் நடந்த முதல் பொது தேர்தலில், அகர்வால் பிலிபிட் தொகுதியிலிருந்து நாடாளுமன்ற உறுப்பினராக தொ்ந்தெடுக்கப்பட்டாா். காங்கிரஸ் கட்சி வேட்பாளரான இவர் 43.11% வாக்குகளும் அவரை எதிா்த்து போட்டியிட்ட சோசலிச கட்சி வேட்பாளா் 22.58% வாக்குகளும் பெற்றனர்.
# பதமாக்கி அமிலம்(டானிக் அமிலம்)



**டானிக் அமிலம்** என்பது தனினின் ஒரு குறிப்பிட்ட வடிவமே ஆகும். இது குறைந்த அமிலத்தன்மை (காடித்தன்மை எண் 10) உடையது. இதன் வடிவமைப்பில் கணக்கற்ற பீனால்  தொகுதிகளை பெற்றிருப்பதே இதற்கு காரணமாகும். இதன் மூலக்கூற்று வாய்பாடு C<sub>76</sub>H<sub>52</sub>O<sub>46 . </sub> ஆகும். இது டெக்காஅல்லைல் குளுக்கோசை ஒத்துள்ளது.  

டானிக் அமிலத்தின் ஒது குறிப்பிட்ட வகையே டானின் (தாவர பாலிபினால்). தனின் மற்றும் டானிக் அமிலம் என்ற இரண்டு சொற்களும்  சில நேரங்களில் (தவறாக) மாற்றிப் பயன்படுத்தப்படுகின்றன.  குறிப்பாக பச்சைத் தேநீர், கருப்புத் தேநீர் ஆகியவை தொடர்பான பயன்பாடுகளில் இந்தக் குழப்பம் பெரிய அளவில் உள்ளது. இந்த இரண்டிலுமே தனின் உள்ளது. ஆனால், டானிக் அமிலம் இல்லை.  

## குவார்சிடானிக் (Quercitannic) மற்றும் கலோடானிக் (gallotannic) அமிலங்கள்
**குவார்சிடானிக் அமிலம்**, டானின்  அமிலத்தின் இரண்டு வடிவங்களில் ஒரு வடிவமே.  இது  ஓக் பட்டை மற்றும் இலைகளில்  இருந்து பெறப்படுகிறது. மற்றொரு வடிவம் கலோடானிக் அமிலம்  என்று அழைக்கப்படுகிறது. இது ஓக் வேர்முடிச்சுகளில் இருந்து பெறப்படுகிறது.  

குவார்சிடானிக் அமிலம் குவர்சிட்ரனில் உள்ளது. இதிலிருந்து மஞ்சள் நிற சாயம் பெறப்படுகிறது. வட அமெரிக்காவின் பழங்குடி காடுகளில் உள்ள கிழக்கு கருப்ப ஓக் ,,  மரப்பட்டைகளில் இருந்து இது பெறப்படுகிறது.இது படிகவடிவமற்ற, மஞ்சள் கலந்த செம்பழுப்பு நிறத்தைக் கொண்டுள்ளது.  

1838 ல், சான் சாகோப் பெர்சிலியசு(Jöns Jacob Berzelius) மார்பினை கரைப்பதற்கு குவார்சிடானேட்டு பயன்படுகிறது என்று எழுதியுள்ளார்.  

1912 இல ஆலன் என்பவரால் வெளியிடப்பட்ட "Commercial Organic Analysis", என்பதில் இதன் மூலக்கூறு வாய்ப்பாடு C<sub>19</sub>H<sub>16</sub>O<sub>10. </sub>என்று குறிப்பிடப்பட்டுள்ளது.  

பிற ஆசிரியர்கள் C<sub>28</sub>H<sub>26</sub>O<sub>15</sub>, மற்றும்  C<sub>28</sub>H<sub>24</sub>O<sub>11</sub> என்ற மூலக்கூறு வாய்ப்பாட்டைக் கொடுத்துள்ளனர்.  

லோவ் கூற்றுப்படி, இரண்டு வடிவங்களும் சில கொள்கைக்கு உட்படுகின்றன. ஒன்று நீரில் கரையக்கூடியது. இதன் மூலக்கூறு வாய்ப்பாடு C<sub>28</sub>H<sub>28</sub>O<sub>14. </sub>மற்றொன்று அரிதாக நீரில் கரையக்கூடியது. இதன் மூலக்கூறு வாய்பபாடு C<sub>28</sub>H<sub>24</sub>O<sub>12</sub>. இரண்டு வடிவங்களும் நீர் மூலக்கூறினை இழந்து கருவாலி மரத்தின் சிவப்பு நிறத்தைப் பெறுகின்றன. இதன மூலக்கூறு வாய்ப்பாடு C<sub>28</sub>H<sub>22</sub>O<sub>11</sub>.  

அதில் உலகின் பல பகுதிகளில், போன்ற பயன்படுத்தும் அனுமதிக்கப்படும். உள்ள அமெரிக்கா, tannic அமிலம் உள்ளது, பொதுவாக பாதுகாப்பான அங்கீகரிக்கப்பட மூலம் உணவு மற்றும் மருந்து நிர்வாகம்.  

மருத்துவத்தில் பயன்பாடு  

19 ஆம் நுாற்றாண்டிற்கு முன்னரும் மற்றும் 20 ஆம் நுாற்றாண்டின் ஆரம்பத்திலும் சிடிரைசின், நச்சுக் காளான் மற்றும் ஊன்ஊசி நஞ்சாதல் போன்ற நச்சுத்தன்மை வாய்ந்தவைகளின் நச்சுத்தன்மையை நீக்க மக்னீசியத்துடன் இணைந்து டானிக் அமிலம் பயன்படுத்தப்பட்டுள்ளது.  

1920 ஆம் நுாற்றாண்டுகளில் கடுமையான தீக்காயங்களுக்கு மருந்தாக டானிக் அமிலம் அறிமுகப்படுத்ப்பட்டது. இதனால் இறப்பு விகிதம் வெகுவாக குறைக்கப்பட்டது.  

முதலாம் உலகப்போரின் போது ஏற்பட்ட தீக்காயங்கள், எரிகுண்டுகளால் ஏற்பட்ட காயங்கள், கடுகுவாயு இவைகளால் ஏற்பட்ட பாதிப்புகளுக்கு சிகிச்சை செய்வதற்கு டானிக் அமிலம் பரிந்துரைக்கப்பட்டது. போருக்குப் பின்னர் நவீன வளர்ச்சியின் காரணமாக இம்முறை கைவிடப்பட்டது.  

## மேற்குறிப்புகள்
# 212 (எண்)

212 என்ற இயல் எண் ஆனது 213 க்கு முந்திய எண் மற்றும் 211 க்கு அடுத்த எண்  

## கணிதத்தில்

- 2<sup>2</sup>·53
- முதல் 26 இயல் எண்களின் கூட்டு தொகை
- பாரன்ஹீட் டிகிரிகளில், கடல் மட்டத்தில் நீரின் கொதிநிலை புள்ளிl

## பிற துறைகளில்

- மொரோக்கோ சர்வதேச நேரடி டயல் தொலைபேசி அழைப்புகளுக்கான குறியீடு 212 ஆகும்
- மண்டல குறியீடு 212, மன்ஹாட்டனுக்குப் பயன்படுத்தப்படும் முதல் தொலைபேசி பகுதி குறியீடுn
- "212" (பாடல்), 2011 ஹார்லெம் ராப்பர் ஆஜாலியா வங்கிகளின் பாடல்
- 212 Medea, a very large Main belt asteroid
- பெல் 212 ஹெலிகாப்டர்

- 212 நீர்மூழ்கிக் கப்பல் வகை
- 212, கரோலினா ஹெர்ரெராவின் வாசனை
- யூனிட் 212, இஸ்ரேலிய கமாண்டோ பிரிவும் மக்ளன் என்றும் அழைக்கப்படுகிறது
# 2017 அட்லாண்டிக் சூறாவளி பருவம்



2017 அட்லாண்டிக் சூறாவளி பருவம் ஒரு மிகையான மற்றும் பேரழிவுகரமான சூறாவளி பருவமாக இருந்தது. குறைந்தபட்சம் $ 282.16 பில்லியன் (அமெரிக்க டாலர்) சேதத்திற்குள்ளாக்கியது. முந்தைய பதிவு அதிகபட்ச அழிவை உண்டாகிய - 2005 அட்லாண்டிக் சூறாவளி பருவமதை விட மிக அதிகமான அழிவை ஏற்படுத்தியது.  

## மேற்கோள்
# இவான் சோகோலோவ் (சதுரங்க வீரர்)


**இவான் சோக்கோலொவ்** (*Ivan Sokolov*, *Иван Соколов*, பிறப்பு: 13 சூன் 1968) ஒரு இடச்சு சதுரங்க கிராண்ட்மாஸ்டர் ஆவார். சோக்கோலொவ் 1988 யுகோசுலாவிய சதுரங்க வாகையாளராகவும், 1995, 1998 இடச்சு வாகையாளராகவும் வெற்றி பெற்றார்.  

கிராண்ட்மாஸ்டர் பட்டத்தைப் பெறுவதற்கு முன்னர் இவர் 1985 இல் பன்னாட்டு சதுரங்கக் கூட்டமைப்பு மாஸ்டராகவும், 1986 இல் பன்னாட்டு மாஸ்டராகவும் தகுதி பெற்றார்.  

2000 ஆம் ஆண்டில் 1வது ஐரோப்பிய விரைவு சதுரங்க வாகையாளர் போட்டியில் அலெக்சி திரேயெவ், சூராப் அசுமார்பாராசுவிலி ஆகியோரை வென்று வாகை சூடினார்.
# 1780 அட்லாண்டிக் சூறாவளி பருவம்


1780 ஆம் ஆண்டின் அட்லாண்டிக் சூறாவளி பருவமானது கோடைகாலத்தில் 1780 ஆம் ஆண்டில் உருவானது. 1780 ஆம் ஆண்டு அட்லாண்டிக் சூறாவளி பருவம் அசாதாரணமாக அழிவுகரமாக இருந்தது. மேலும் இது 28,000 இறப்புகளுடன் பதிவுசெய்யப்பட்ட வரலாற்றில் மிக மோசமான அட்லாண்டிக் சூறாவளி பருவ காலமாக இருந்தது.நான்கு வெவ்வேறு சூறாவளிகளும் ஜூன் மாதம் முதல் அக்டோபர் மாதம் வரையில் தாக்கியது இவைகள் ஒவ்வொன்றும் குறைந்தது 1,000 இறப்புக்களை ஏற்படுத்தின. இது பெருஞ்சூறாவளி 1780 என அழைக்கப்படுகிறது.  

## மேற்கோள்
# சில்கூர், இரங்கா ரெட்டி மாவட்டம்


**சில்குர் **அல்லது** சிலுக்கூர்** {Chilkur, చిలుకూరు} என்பது இந்தியாவில் அமைந்துள்ள தெலுங்கானா மாநிலத்திற்கு உட்பட்ட இரங்கா ரெட்டி மாவட்டத்தில் உள்ள ஒரு கிராம பஞ்சாயத்து. இப்பஞ்சாயத்து  மோய்னாபாத் மண்டலத்தின் கீழ் இயங்குகிறது.  இங்கு புகழ்பெற்ற சில்கூர் பாலாஜி கோயில் மற்றும் மிருகவாணி தேசிய பூங்கா அமைந்துள்ளன.
# சிக்ரிக்சோஃபொசான்



நார்வே நாட்டில் ஹொர்டலேண்ட் கவுண்டியில் உள்ள உல்லென்சுவாங்கின் நகராட்சியில் **சிக்ரிக்சோஃபொசான்** என்ற நீர் வீழ்ச்சி அமைந்துள்ளது. இந்த நீர்வீழ்ச்சி லோப்த்ஸ் கிராமத்தின் தென்கிழக்காக 3.5 கிலோமீட்டர் (2.2 மைல்) தொலைவில் அமைந்துள்ளது.அதன் மொத்த உயரம் 455 மீட்டர் (1,493 அடி), மேலும் இந்த மிகப்பெரிய ஒற்றை வீழ்ச்சி 260 மீட்டர் (850 அடி) உயரமானதாகும்.'''
# ஆரோன் பெயின்ஸ்டின்

**ஆரோன் பெயின்ஸ்டின்** (fl. 1903–1910) ஒர் எஸ்தோனிய சதுரங்க மஸ்டர் ஆவார்.  

பெயின்ஸ்டின் முதல் உலகப் போருக்கு முன் ரெவலில் (இப்போது தாலின், எஸ்தோனியா)  வாழ்ந்த போது அங்கு பல போட்டிகளில் விளையாடினார். 1903 ஆம் ஆண்டில் முன்றாம் இடத்தையும்(சோஹன் வென்றார்), 1904 ஆம் ஆண்டில் 7-8ஆம் இடத்தை  சிலருடன் இனைந்து பிடித்தார்(பெர்ஹார்ட் கிரிகோரி வென்றார்). 1903 ஆம் ஆண்டில் மூன்றாவது இடத்தையும், 1905 ஆம் ஆண்டில் சோஹனுடன் முதல் இடத்தையும் பிடித்தார். மேலும் 1909 ஆம் ஆண்டில் கம்வெல்ஸ்கிக்கு பின்னால், 2 -3 வது இடத்தையும் , [1]  1910 இல்  அதிகாரப்பூர்வமற்ற எஸ்தோனிய சதுரங்க சாம்பியன்ஷிப்பையும் வென்றார். [2]
# ஆஸ்போர்ன் ரெனால்ட்ஸ்

**ஆஸ்போர்ன் ரெனால்ட்ஸ்** 23 ஆகஸ்ட் 1842  இல் பிறந்தார். இவர் அயர்லாந்து  நாட்டில் பெல்ஃபாஸ்ட் நகரில் பிறந்தார்.  இவர் 1912 ஆம் ஆண்டு  21 பிப்ரவரி 21 இல்  தனது  69 வது வயதில் இறந்தார் அயர்லாந்தின் தேசிய ஐக்கிய ராஜ்யத்தின் குடியுரிமை பெற்றிருந்தார். குயின்ஸ் கல்லூரி மற்றும் மான்செஸ்டர் விக்டோரியா பல்கலைக்கழகத்திலும் பயின்றார்.1888 இல் ராயல் பதக்கம் பெற்றார்.  

### ஆரம்ப வாழ்க்கை
ஆஸ்போர்ன் ரேய்னால்ட்ஸ் FRS (23 ஆகஸ்ட் 1842 - 21 பிப்ரவரி 1912) திரவ இயக்கவியல் பற்றிய புதிய கண்டுபிடிப்பை நிகழ்த்தினார். ஆவார். தனித்தனியாக, திடப்பொருட்களின் மற்றும் திரவங்கள் இடையே வெப்பப் பரிமாற்றத்தைப் பற்றிய அவரதுஆய்வு மிகவும் பயனுள்ளதாக அமைந்தது. இவ்வாய்வு  கொதிகலன் மற்றும் மின்தேக்கி வடிவமைப்புகளில் முன்னேற்றங்களைக் கொண்டுவந்தது. இவர் மான்செஸ்டர் பல்கலைக்கழகத்தில் தனது முழு வாழ்க்கையையும் கழித்தார்.  

### தந்தையின் தூண்டுகோல்
ஆஸ்போர்ன் ரெனால்ட்ஸ்ன் தந்தை பள்ளி தலைமை இவருக்கு  ஆசிரியராகவும், வழிகாட்டியாகவும் விளங்கினார். கணித ஆர்வலராகவும்இருந்தார். விவசாய உபகரணங்களுக்கான முன்னேற்றங்களுக்கானப் பல காப்புரிமைகளைப் பெற்றார்.  ஆஸ்போர்ன் ரெனால்ட்ஸ் இயக்கவியல் ஆய்வு புரிய விரும்புவதாகக் கூறினார். இவரது  இளமைப் பருவத்தில், பல்கலைக்கழகத்தில் சேர்வதற்கு முன் இவர் ஸ்டோனி ஸ்ட்ராட்போர்டில் நன்கு அறியப்பட்ட கப்பல் கட்டுப்பாட்டு நிறுவனமான எட்வர்ட் ஹேய்ஸ் என்ற பட்டறையில்  பணியாற்றினார். இப்பணி இவரது திரவ இயக்கவியல் முயற்சிக்குத் தூண்டுகோலாக அமைந்தது.  

## பணி வாழ்க்கை
ஆஸ்போர்ன் ரெனால்ட்ஸ் குயின்ஸ் கல்லூரி, கேம்பிரிட்ஜ் கல்லூரியில் படித்து 1867 ஆம் ஆண்டில் பட்டம் பெற்றார். கேம்பிரிட்ஜில் கணிதத்தைப் படிப்பதற்காக அவர் தேர்வு செய்யப்பட்டார்.  ஏனெனில் அவருடைய 1868 இல் பேராசிரியருக்கான விண்ணப்பத்தில் அவர் கூறிய கருத்துகளே ஆகும். இவர் விண்ணப்பத்தில்   கணிதம் பற்றிய அறிவை அவசியம் என்று நான் கண்டறிந்தேன் என்ரும் அதற்கானக் காரணங்களையும் கூறியிருந்தார். கேம்பிரிட்ஜ் பல்கலைக் கழகத்தின் பட்டப்படிப்பை முடித்தவுடன் உடனடியாக ஒரு பொறியியல் நிறுவனத்தில் பணி நியமனம் பெற்றார். மேலும் 1868 ஆம் ஆண்டில் அவர் மான்செஸ்டரில் ஓவன்ஸ் கல்லூரியில் பொறியியல் பேராசிரியராக நியமிக்கப்பட்டார். ரெனால்ட்ஸ் இறுதியாக விக்டோரியா பல்கலைக்கழகத்தின் ஓவியக் கல்லூரியில் ஓய்வு பெற்றார்.  1877 ஆம் ஆண்டில் ராயல் சொசைட்டி உறுப்பினராகத் தேர்ந்தெடுக்கப்பட்டார் மற்றும் 1888 இல் ராயல் பதக்கம் வழங்கினார். அவர் 1905 இல் ஓய்வு பெற்றார் மற்றும் 21 பெப்ரவரி 21 ஆம் தேதி இயற்கை எய்தினார்.  

## திரவ இயக்கவியல்

இவரது திரவ இயக்கவியல் பற்றிய ஆய்வு மிகவும் புகழ் வாய்ந்தது. 1883 ஆம் ஆண்டில் ரைனோல்ட்ஸ் ஒரு கிளாசிக் பரிசோதனையில் கொந்தளிப்பான ஓட்டத்தை மாற்றுவதை நிரூபித்தார், இதில் அவர் பல்வேறு ஓட்ட விகிதங்களின் கீழ் தண்ணீர் ஓட்டத்தின்தன்மையைப்  பரிசோதித்தார். ஒரு பெரிய குழாயின் ஓட்டத்திற்குள் நுழைந்த ஒரு சிறிய ஜெட் சாய்தளத்தைப் பயன்படுத்தி இவ்வாய்வைச் செய்தார்.  

திரவ இயக்கவியலுக்கான ரேய்னால்ட்ஸ் பங்களிப்பு கப்பல் வடிவமைப்பாளர்களிடம் ("கடற்படை கட்டடங்களுக்கான") வரவேற்பைப் பெற்றது. கப்பலின்  ஒரு சிறிய அளவிலான மாதிரியை உருவாக்கி, முழு அளவிலான கப்பலைப் பொறுத்தவரை பயனுள்ள முன்னறிவிக்கும் தரவைப் பெற்றுள்ளது.
# அஷோக்நாத் பானர்ஜி

**அஷோக்நாத் பானர்ஜி** (*Ashoknath Banerji*) என்பவர் இந்திய அரசியல்வாதி ஆவார். இவர் 16 ஏப்ரல் 1983 முதல் 25 பிப்ரவாி 1988 வரை கருநாடக மாநிலத்தின் ஆளுநராக இருந்தார். இவர் இந்திய நிா்வாக பணி அதிகாரியாவார்.  

## மேலும் காண்க
- கருநாடகத்தின் ஆளுநா்களின் பட்டியல்
# முத்தராசி அருவி


**முத்தராசி அருவி** (*Mutarazi Falls*) என்பது சிம்பாப்வேயின் மணிகலாண்ட் மாகாணத்தில் உள்ள முத்தாசா மாவட்டத்தில் உள்ள ஒரு அருவியாகும். இது நியாங்கா தேசிய பூங்காவின் தெற்கு எல்லையை ஒட்டிய 2,495 ஹெக்டேர் முடராசி தேசிய பூங்காவில் அமைந்துள்ளது. இது ஜிம்பாப்வேயில் மிக உயரமானது (772 மீட்டர்கள் (2,533 அடி). இது ஆப்பிரிக்காவில் இரண்டாவது உயரமான மற்றும் உலகில் 17வது உயரமான அருவியாகும்.  

## விளக்கம்
நீர்வீழ்ச்சிகள் இரண்டு அடுக்குகளில் ஹோண்டே பள்ளத்தாக்கு பகுதியில் விழுகின்றன, இது ஜிம்பாப்வேயின் மலைப்பகுதிகளின் கிழக்குப் பகுதியின் விளிம்பில் மட்ராசி ஆறு பாயும் இடத்தில் அமைந்துள்ளது.
# மங்கலப்பட்டி



**மங்கலப்பட்டி** (ஆங்கிலம்:Mangalapatti),இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம் காங்கேயம் தாலுக்காவில் உள்ளது.  

## மக்கள் வகைப்பாடு

இந்தியா மக்கள்தொகை கணக்கெடுப்பு 2011 இன் படி இங்கு 1,734 ஆண்களும் 1,778 பெண்களும் உள்ளனர். 0-6 வயதிற்குட்பட்ட குழந்தைகளின் மக்கள் தொகை 294 ஆகும், இது மொத்த மக்கள் தொகையில் 8.37% ஆகும். பெண் பாலின விகிதம் 996 என்ற தமிழ்நாடு மாநில சராசரியை விட 1025 என்ற விகிதத்தில் உள்ளது. மேலும், மங்களபட்டி நகரில் உள்ள குழந்தை பாலின விகிதம் 900 என்ற தமிழ்நாடு மாநில சராசரியை விட 1100 ஆக உள்ளது. மங்களபட்டி மக்களின் சராசரி எழுத்தறிவு விகிதம் 67.65% ஆகும். மங்களபட்டி, ஆண் எழுத்தறிவு 76.85% மற்றும் பெண் எழுத்தறிவு விகிதம் 58.62% ஆகும்.  

## பள்ளிகள்
- அரசு உயர்நிலை பள்ளி, மங்களபட்டி

## கோயில்கள்
- காளியம்மன் கோயில்
- ஈஸ்வரன் கோயில்
- பட்டத்துஅரசி அம்மன் கோயில்

## ஆதாரங்கள்
# பெடபெரடா பருவா



**பெடபெரடா பருவா** (பிறப்பு: 14 ஜூலை 1928) ஒரு இந்திய அரசியல்வாதி ஆவார். இவர் நாடாளுமன்றத்தின் கீழ் அவையான மக்களவைக்கு அசாம் மாநில களியாபோர் மக்களவைத் தொகுதியிலிருந்து இந்திய தேசிய காங்கிரசு கட்சியின் சார்பாக 1967, 1971 மற்றும் 1977 ஆகிய ஆண்டுகளில் தோ்ந்தெடுப்பப்பட்டாா்.  

இவர் மத்திய அரசின் சட்டம், நீதி மற்றும் கம்பெனி விவகாரத் துறை துணை அமைச்சராகவம் பணியாற்றியுள்ளார்.
# ஏ.இ.டி. பரோ

**ஏ.இ.டி. பரோ (**அலகாபாத் மாா்ச் 1, 1908) இவர் ஒரு இந்திய அரசியல்வாதி  ஆவார். மேலும் முதலாவது மக்களவைக்கு ஆங்கிலோ இந்தியன் உறுப்பினராக நியமிக்கப்பட்டாா். தனது பள்ளிப் படிப்பை கெல்வின் பள்ளியிலும் மற்றும் ஆண்கள் உயா்நிலைப் பள்ளியிலும் பயின்றாா். அயா்லாந்தில் உள்ள மா்ரீ மலைத்தொடாில் உள்ள கோரா காளி  சேல்ஸ்ஸ்போர்ட் பயிற்சி கல்லூரியிலும், டிரினிட்டி கல்லூரியிலும் மற்றும் டப்ளின் பல்கலைக்கழகத்திலும் பயின்றாா்.  

இவர் இந்திய  நாடாளுமன்ற மக்களவைக்கு ஆங்கில இந்தியன் உறுப்பினராக 2 வது, 3 வது, 4 வது, 5 வது, 6 வது, 7 வது முறையாக நியமிக்கப்பட்டாா்.
# வளர்பிறை



சூரியன், சந்திரன், பூமி ஆகியவை கிட்டத்தட்ட நேர்கோட்டில் அமைவதே அமாவாசை (conjunction).  
அதற்கடுத்த நாட்களில், சந்திரன் சூரியனிலிருந்து சுமார் 12 டிகிரிக்கு மேல் விலகிய நிலையில், முதல் பிறை (crescent/هلال) மெல்லிய கீற்றாக சூரியன் மறைந்ததும் மேற்கு வானில் தெரிகிறது.  

அடுத்த நாட்களில், சூரியனிலிருந்து சந்திரனின் விலகல் கோணம் (elongation) அதிகரிக்கும்போது, சந்திரன் உருவத்தில் வளரத் தொடங்குகிறது.  
ஏழாம் நாள், சந்திரன் சூரியனிலிருந்து சுமார் 90 டிகிரி கோணவிலகலில் இருக்கும்.  
அந்த வேளையில், சூரியன் மறையும் பொழுது சந்திரன் தெற்கு வானில் பாதியாக (first quarter) காட்சியளிக்கிறது.  

இவ்வாறு சந்திரனின் கோணவிலகல் (angular distance) தொடர்ந்து அதிகரித்து, 14ஆம் நாள், சுமார் 180 டிகிரிக்கு விலகிய நிலையில், சூரியன் மேற்குக் கிழக்கு வானில் மறையும்போது, சந்திரன் கிழக்கு வானில் முழு நிலவாக (full moon/بدر) தோன்றுகிறது.  

சந்திரனின் முதல் பிறை முதல் 14ஆம் நாள் வரை உள்ள காலத்தை வளர் பிறை (waxing moon) என அழைக்கின்றனர்.  

14ஆம் நாளுக்குப் பின், சந்திரனும் சூரியனும் இடையிலான கோண வித்தியாசம் குறையத் தொடங்குகிறது.  
இதனால் சந்திரன் தேய் பிறை (waning moon) நிலையில் செல்லத் தொடங்குகிறது.  

முஸ்லிம்கள், சந்திர மாதத்தை முதல் பிறை தோன்றியதும் துவக்குகிறார்கள்.  

| 1 | அமாவாசை | New Moon |  |
| --- | --- | --- | --- |
| 2 | வளரும் இளஞ்சந்திர நிலை | Waxing Crescent |  |
| 3 | முதல் பாதி நிலவு | First Quarter |  |
| 4 | வளரும் அகன்ற நிலவு | Waxing Gibbous |  |
| 5 | பூரண நிலவு (பௌர்ணமி) | Full Moon |  |
| 6 | குறையும் அகன்ற நிலவு | Waning Gibbous |  |
| 7 | கடைசி பாதி நிலவு | Last Quarter |  |
| 8 | குறையும் இளஞ்சந்திர நிலை | Waning Crescent | } |
# கிரிந்திர குமார் பாருவா

**கிாிந்திர குமார் பருவா ** ஒரு அசாம் மாநிலத்தை சார்ந்த இந்திய அரசியல்வாதி ஆவார். இவர் அசாம் சட்டசபை<nowiki/>க்கு  பர்ஹம்பூர் சட்டமன்றத் தொகுதியிலிருந்து  1985-90 களில் தாே்ந்தெடுக்கப்பட்டாா்.  பின்னா்  நொவ்கோங் சதர்  தொகுதியிலிருந்து  2011 இல் வெற்றி  பெற்றாா். ஆனால்  இந்திய தேசிய காங்கிரஸ் வேட்பாளர் துர்லபக் சாமுயோ  தோல்வியடைந்தாா்.
# சித்னல் ஷண்முகப்பா பஸப்பா

**சித்னல் ஷண்முகப்பா பஸப்பா** (பிறந்த 6 ஏப்ரல் 1936)  பெல்காம் மாவட்டத்தில் (கர்நாடகா) உள்ள சாம்பகோன் பகுதியை சாா்ந்தவா். இவர் இந்தியாவின் மகாராஷ்டிரா மாநிலத்திலிள்ள பெல்காம் தொகுதியிலிருந்து 7 வது மக்களவைக்கு உறுப்பினராக தேர்ந்தெடுக்கப்பட்டார்.  

இவர் 8-வது, 9 வது மற்றும் 10 வது லோக் சபாவிற்கு பெல்காம் (லோக் சபா தொகுதி) தேர்ந்தெடுக்கப்பட்டார்.